22.11.2022
DA
Den Europæiske Unions Tidende
L 302/81
3.3.5.
Hvis det vælges at udsætte den bageste del af køretøjet for stråling, anvendes det referencepunkt, der er fastlagt i punkt 3.3.1 til 3.3.4.
Køretøjet anbringes dernæst med forenden i retning modsat antennen, som om det var drejet 180o omkring sit midtpunkt, dvs. på en sådan måde, at afstanden fra antennen til den nærmeste ydre flade af køretøjet er uændret.
Dette er vist i figur 3 i tillæg 1 til dette bilag.
4.
Prøvningsforskrifter
4.1.
Frekvensområde, dwell times, polarisering
Køretøjet udsættes for elektromagnetisk stråling i frekvensområdet mellem 20 og 2000 MHz med vertikal polarisering.
Prøvesignalets modulering skal være:
a) AM (amplitudemodulation), med 1 kHz-modulation og 80 % modulationsdybde i frekvensområdet 20 til 800 MHz samt b) PM (pulsmodulation), t på 577 μs, periode 4600 μs, i frekvensområdet 800 til 2000 MHz,
hvis ikke andet er aftalt mellem den tekniske tjeneste og køretøjsfabrikanten.
Frekvenstrinstørrelse og »dwell time« skal vælges i henhold til ISO 11451-1.
4.1.1.
Den tekniske tjeneste skal udføre denne prøvning med de intervaller, der er specificeret i ISO 11451-1 i hele frekvensbåndet 20 til 2000 MHz.
Hvis fabrikanten alternativt fremlægger måledata for hele frekvensbåndet fra et prøvningslaboratorium, der er akkrediteret i henhold til de relevante dele af ISO 17025 og anerkendt af den typegodkendende myndighed, kan den tekniske tjeneste vælge et reduceret antal spotfrekvenser inden for det samlede frekvensområde, f.eks.
27 MHz, 45 MHz, 65 MHz, 90 MHz, 120 MHz, 150 MHz, 190 MHz, 230 MHz, 280 MHz, 380 MHz, 450 MHz, 600 MHz, 750 MHz, 900 MHz, 1300 MHz og 1800 MHz, for at bekræfte, at køretøjet opfylder forskrifterne i dette bilag.
Tilfredsstiller et køretøj ikke de i dette bilag beskrevne prøvninger, skal det kontrolleres, at de pågældende tilfælde af svigt er optrådt under normale betingelser og ikke skyldes ukontrollerede felter.
5.
Frembringelse af den foreskrevne feltstyrke
5.1.
Fremgangsmåde ved prøvning
5.1.1.
Substitutionsmetoden i henhold til ISO 11451-1 skal anvendes til frembringelse af det foreskrevne felt.
5.1.2.
Kalibrering For transmissionslinjesystemer skal der anvendes én prøvning på køretøjets referencepunkt.
For antenner skal der anvendes fire prøvninger på køretøjets referencelinje.